En aquests casos és lògic que les noies considerin que és normal, ja que una cosa que fan moltes persones se sol considerar normal. No obstant això, i malgrat que existeixi un grup, i que hi hagi hagut un efecte contagi clar, els casos s’han de tractar de manera individual.No és aconsellable fer intervencions grupals en aquest context (escolar) ni tractar el problema de totes de la mateixa manera. Els diferents casos poden ser molt diferents pel que fa a personalitat, criteris de risc, concurrència d’altres problemes psicològics, tipus de família, etc. Seria convenient valorar cada cas i informar-ne els pares. Les noies amb menys problemes afegits a l’autolesió podrien rebre ajuda en el context escolar (orientadors psicopedagògica). En altres casos en els quals es detecten més problemes a banda de l’autolesió, s’hauria d’aconsellar els pares que demanessin ajuda a la sanitat pública (pediatre o metge de capçalera i valoració de la necessitat de derivació a l’atenció especialitzada).